
Budi ponosan, što si katolik! Ponosiš se, što Si 
Hrvat, a i moraš se time ponositi, ali ponosi se, što si sin 
katoličke Crkve, što si katolik. Baš danas, u današnje 
doba, imadeš najviše razloga, da ponosito digneš glavu 
i svemu svijetu kažeš : ja sam katolik. Neka te ne smeta, 
što se više možda no ikada baš naših dana uzbibaše i 
dižu valovi i snagom nečuvenom udaraju o pećinu, na 
kojoj je Krist sazidao Crkvu svoju. Boj, što ga baš u 
naše doba paklene sile navijestiše i svom ogorčenšću 
zametnuše protiv katoličke Crkve, nadilazi ako ne uvijek 
okrutnošću i grozotama, a ono lukavošću svakako da- 
leko onaj boj, što ga rimski carevi. protiv mladoga krš- 
ćanstva zametnuše progonima, u kojima su tisuće i 
tisuće krvlju zasvjedočile vjeru svoju : vjernost i ljubav 
prema propetomu Bogu. Makar smo vidjeli, da se prije 
pedeset godina u Njemačkoj u mržnji svojoj na kato- 
ličke biskupe i svećenike neprijatelji Crkve Božie nijesu 
pred kulturnim svijetom žacali bacati i biskupe i sve- 
ćenike u tamnice s najgorim zločincima, ubijali ih ipak 
nijesu, nijesu ih ipak bacali ni pred zvjerad ni na lomače. 
U prosvijetljenom devetnaestom vijeku u svoj svojoj 
okrutnosti toga su se ipak bojali činiti. Danas eno, u 
dvadesetom vijeku obnavljaju se u Rusiji prizori prvih 
vijekova kršćanstva. Katolički svećenici nijesu samo 
bacani u tamnice, oni i umiru mučeničkom smrću. No- 
sioci boljševičke vlasti bacaju ih u tamnice i ubijaju ih. 
A ne zaboravite : sve se to radi protiv službenika kato- 
ličke Crkve u isto ono vrijeme, kad Namjesnik Kristov 
na zemlji moli i zaklinje cijeli svijet, neka pomogne 
bijednom ruskomu seljačkomu narodu, koji pogiba i 
umire od gladi, kad dobri Pijo XI. šalje i dijeli naj- 
oskudnijim krajevima velike Rusije kruh, što ga preko 
njega u Rusiju šalju vjernici katoličke Crkve iz svih 

krajeva svijeta. Dobrotu srca, očinsku ljubav, skrb i 
brigu Pija XI. za bijedni ruski seljački narod nosioci 
državne vlasti u Rusiji naplaćuju crnom nezahvalnošću. 
No: to je u Rusiji, gdje su danas prilike izvanredne, 
gdje nema u državi reda i poretka, a kormilo državne 
vlasti imadu u rukama židovi, koji su kao i pređi njihovi 
prije dvije tisuće godina puni mržnje na Krista i na Crkvu 
njegovu. Ali sve to Pija XI. ne odvraća od djelotvorne 
ljubavi njegove prema bijednima, pa makar ti bijednici 
i nijesu ovce iz njegova ovčinjaka. 


U prosvijetljenim tobože evropskim državama nije 
ipak mač glavno oružje protiv Crkve i njezinih službe- 
nika. Kao što smo vidjeli u prošlom ratu, veličajna izna- 


šašća na polju znanosti morala su služiti ne za prosvjet- | 


ljenje naroda, već da se poubija što više ljudi, tako ista 
ova znanost mora da služi i protiv Kristove Crkve i 
njezina naučanja. Vjera je u protimbi sa znanošću, 
znanost i vjera se isključuju. A da li je to istina, što 
toliko puta čujemo i čitamo ? Nije. Najbolji i najsolid- 
niji učenjaci u svim znanostima najbolji su katolici. 
Zapamtite dobro : solidna znanost uvijek vodi k Bogu, 
a samo površna znanost od njega odvodi. 


Ali hajdemo na stvar. Htio sam samo, prijatelju, 
da ti ukratko pokažem, kako danas, gdje je Crkva kato- 
lička toliko u svijetu omražena, gdje se i kod nas, u na- 
šoj Hrvatskoj, toliki i toliki nabacuju najgadnijim po- 

rdama, očitim neistinama i lažima na svetu rimsku 
tolicu, na Sv. Oca i na službenike Crkve, kako baš da- 
nas imadeš najviše razloga, da se ponosiš, što si kao 
Hrvat sin katoličke Crkve, što si katolik. 


Veliki ugled rimskoga Pape u svijetu. 


Kad oca obitelji poštuju i časte, kad mu se hvala: 
pronosi ne samo u njegovu selu, već daleko i preko 
sedam sela, ponose se time djeca njegova, čast je to za 
cijelu obitelj. 


Svi mi katolici svega svijeta jedna smo velika obi- 
telj, kojoj je otac u Rimu, sveti Otac Papa. Pa što vi- 

dimo mi, djeca ovoga Oca, za koga znademo i vjerujemo, 


da“ je namjesnik. Isusa Krista, da je Isus Krist njemu , 


u ruke predao svu vlast u svojoj Crkvi ? Vidimo, na svoje 
oči gledamo: makar su se paklene sile urotile pogibelj- 
nije .no ikada protiv katoličke Crkve, makar službenici 
pakla jače no ikada udaraju na Crkvu i na ustanove 
njezine, makar se u nas u Hrvatskoj i u hrvatskom našem 
narodu više no ikada dosele radi, govori i piše protiv 
sv. Oca, ugled rimskoga Pape danas je u svijetu veći, 
nego što je možda ikada prije bio. Cijeli kulturni svijet 
gleda u glavi Crkve katoličke moralnu velevlast, silu, 
koja nema svoje jakosti u vojsci i bajunetama, već u is- 
tini, nepobitnoj istini, da je glava Crkve katoličke doista 
namjesnik Isusa Krista, da je on predstavnik božanske 
vlasti na zemlji. 


Da je tomu doista tako, vidjeli smo na svoje oči 
baš ovih zadnjih godina, za vrijeme rata, a i poslije rata. 


Benedikt XV. . 


Godine 1922., u nedjelju 22. siječnja raznio je brzo- 
jav u sve krajeve širom svijeta vijest, da je ujutro toga 
dana preminuo Papa Benedikt XV. Tužno je odjeknula 
ova vijest u srcima sviju, jer je došla neočekivano, izne- 
nada. U par dana Papa je obolio i umro. ' 


Znali smo, što nam je. bio Benedikt XV., dok je 
Živio, ali kad je umro, vidjeli smo, što je kulturni svijet 
9 njemu sudio. Da vam je bilo čitati novine, što su o 
Benediktu XV, pisale ; da vam je bilo. čuti govore, što 
su ih govorili u parlamentima predstavnici državnih 
vlasti u svim državama svijeta, vidjeli biste, kako je 
cijeli svijet osjećao, da je prestao živjeti čovjek velikoga 
uma, plemenitoga srca, čovjek, koji je radom svojim, 
svestranim djelovanjem svojim osvojio srca ne samo 
vjernika Crkve, kojoj je on bio glavom, već srca svih 
ljudi, kojemugod oni narodu pripadali, kojegod bili 
vjere. Sve, što se o pokojnom Papi Benediktu XV. pi- 
salo, što se o njemu govorilo, sve se to slagalo u tom, 
da je Benedikt XV. bio zaista ,,dobrotvor čovječanstva, 
apostol ljubavi i Papa mira. j ' ' 

Benedikt XV. radi za mir u svijetu. 


I , “ 

Jest, vladavina Benedikta. XV. na Petrovoj Sto- 
lici bit će u povijesti katoličke Crkve ispisana zlatnim 
slovima. Benedikt XV. se djelovanjem svojim i radom 
dostojno stavlja uz bok Papama Piju IX., Leonu XIILi 
Piju X.; najvećim Papama Crkve. Ali ne samo u Crkvi — 
u povijesti naroda pojava Benedikta XV. orijaška je 
pojava. Ne samo u očima katolika, u očima sviju ino- 
vjeraca on je najveći čovjek današnjega vremena, čo- 
ovjek, koji je dalekoseznim umom svojim najbolje i u tan- 
čine shvatio tako zamršene prilike evropskih naroda, a 
za bijedu njihovu, za sve potrebe njihove imao ne samo 
široko srce, već i darežljivu desnicu. Kratkotrajna vla- 
davina njegova — Benedikt XV. bio je izabran Papom 
3. rujna 1914., a umro je 22. siječnja 1922. — bila je is- 

unjena neumornim radom i sveudiljnim nastojanjem 
oko mira među narodima i liječenjem rana, što ih je 
narodima zadao strahoviti rat. Samoga rata Benedikt 
XV. nije mogao spriječiti, jer diplomacija nije htjela da 
sluša glas njegov. Tajne, podzemne sile slobodnih zi- 
dara, tih najvećih dušmana naroda i katosičke vjere, 
prouzročile su rat, pak se rat morao voditi, dok slobodno 
zidarstvo nije došlo do svoga cilja. Zato je uložilo sve sile, 
da se riječ Papina ne uvaži za onim stolovima, gdje se 
radilo o sudbini tolikih naroda, o sudbini tolikih ljud- 
skih života. Ali što je Benedikt XV. mogao učiniti, 
učinio je: već u okružnici svojoj 1. studenoga 1914. 
on je otvoreno otkrio sve razloge, zbog kojih je došlo 
do strahovitoga rata, aii ga je i odvažno osudio, kako je 
osuđivao i dalje o svakoj prilici nepravedni i okrutni 
način vojevanja. 


A što je dovelo do ovoga rata ? Što to Benedikt XV. 
otkriva neustrašivo baš onima, koji su rat vodili : diplo- 
matima i njihovim vladarima? Evo, što. Prekomjerna 
pohlepa za blagom i tjelesnim užitkom te sebičnost, 
egoizam naroda. Jedan narod ne štuje prava i opravdanih 
želja drugih naroda, već misli samo na sebe i na svoju 
korist. To je egoizam, sebičnost naroda. Oni pak, koji 
imadu kakvih prava nad drugima, oni ta prava vrše 
had njima surovom silom. To su tri razloga, što je mo- 
ralo doći do rata, “A četvrti je razlog, što i državne vlasti 
tjeraju Boga iz škole. Koje onda čudo, da ponestaje u 


Papa Benedikt XV. (od god. 1914 


. do 1922.) 

svijetu svakoga auktoriteta ? Zato vidimo, da podanici. 


ne štuju državnih vlasti, djeca roditelje, mlađi starijih i 
tako sve dalje. ' : 


Benedikt XV. radi za ratne zarobljenike. 


Benedikt XV, ipak je nastojao, koliko je samo 
mogao, da ublaži grozote rata, kad nije mogao postići, 
. da se rat dokrajči. On je s velikim uspjehom kod svih 

naroda ponajprije radio oko toga, da ratnim zaroblje- 
nicima olakša njihovo bijedno stanje, a koje je šamo 
mogao, da iz ropstva oslobodi, Makar ga državne vlasti 
“nijesu slušale, kad ih je nagovarao i zaklinjao, neka pre- 
stanu lijevati ljudsku krv, neka prestanu ratovati, — 
kad se zauzimao za ratne zarobljenike, išle su mu na ruku 
vojne i civilne vlasti kod svih naroda. Velikom njegovu 
ugledu nijesu se mogle oprijeti, kad je radio za tako 
plemenitu stvar, Tako je iz ratnoga zarobljeništva Papa 
oslobađao najprije one, koji su bili za svako daljnje 
ratovanje nesposobni, zatim one, koji nijesu po svom 
zvanju bili vojnici, onda pak one, koji su bili teško ra- 
njeni ili inače bolesni, a stali su se oporavljati. Ali naj- 
veću je zahvalnost Benedikt XV. stekao kod tisuće i 
tisuće djece sviju naroda i jezika, kad se posebnom po- 
. Žrtvovnošću zauzimao i iz ropstva oslobađao i djeci vra- 
ćao njihove oceve, Kojih. pak nije mogao osloboditi, 
molio je vladare i njihove vlade, neka postupaju s njima 
blago i obzirno, a biskupe je pozivao, neka rade, da do- 
brim djelima olakote, što samo budu više mogli, teško 
stanje ratnih zarobljenika. Preko biskupa je papa sam 
slao zarobljenicima hrane, odijela, a osobito ih se sjećao 
9 velikim katoličkim blagdanima raznim darovima. 
Posebnu je pak ljubav iskazivao tim jadnicima i teško 
im stanje ropstva olakšao time, što im je baš on omogućio, 
da su se mogli javljati svojima u domovini, koji su ih 
možda već držali i mrtvima, i da su od svojih mogli 
dobivati ne samo vijesti, već i tjelesne okrepe. U Vati- 
kanu je Benedikt XV. otvorio posebni ured, koji je po- 
sredovao između zarobljenika svih naroda, i preko koga 
su roditelji najiaglje dolazili u saobraćaj sa svojim si- 
novima, žene s muževima, a djeca s ocevima. Sv. Otac 
Benedikt XV. jednako se zauzimao za Hrvate, Slovence, 

Srbe, Nijemce, Francuze, Ruse, Poljake, Muslimane... 
Svi ratni zarobljenici bili su mu jednako mili, za sve se 
on očinskom brigom jednako skrbio. Baš zato, što je u 
tom najplementijiem svom radu i u najtežim prilikama 
pokazivao upravo izvanrednu nepristranost, što je s jed- 
nakom ljubavlju potpomagao sinove svih naroda, za- 
služio je kod katoličkih i nekatoličkih naroda duboku 
zahvalnost, a u diplomatskom svijetu najveći ugled. 


Benedikt XV. ne prestaje raditi za mir. 


Ma da diplomacija, koja se sasvim odmetnula od 
Boga, nije htjela da čuje glas velikoga Pape, da prestane 
ratovati, Benedikt XV. dizao je nepresvano kao namjesnik 
Božji na zemlji paomu mira i pružao je vladarima i 
narodima, prediagao vladama i vladarima, koji su bili 
u međusobnom ratu, uvjete, pod kojima će moći da dođu 
do pravednoga i trajnoga mira. U okružnici svojoj od 
1. kolovoza 1917, proglasio je kao temelje za pravedan 
i trajni mir moralnu moć prava, da među narodima bude 
odlučivalo pravo, a ne sila, opće razoružanje, među- 
narodno sudište, koje će rješavati sve. sporove među 
pojedinim narodima, i napokon za sve narode jednaku 
slobodu na moru. Dvije godine pak prije ruske revolucije, 
naime 28. srpnja 1915. Benedikt XV. je svijetu objavio, 
što on misli o sarmoodređenju naroda. Prava i opravdane 
zahtjeve naroda valja. uvažavati, jer ,,svi treba da znadu, 
da narod ne umire. Ako narod bude ponizivan i potlačen, 
on nosi jaram, koji mu je nametnut, ali ga nosi gnjevno, 
pa se uvijek pripravlja, da ga sa sebe strese, a mržnja, 
te sveđer živa misao na osvetu i na mač prelazi kao 
gorka djedovina od koljena do koljena". Narodima, 
veli dalje Papa, neka se prizna pravo, da sami odlučuju 0 
svojoj sudbini. Mir neka se sklapa međusobnim nepri- 
siljenim sporazumom i dogovorno, bez ikakva nasilja, 
bez ikakve diktature sa strane jačega. Samo tako će mir 
među narodima biti trajan i pravedan. Velike novine 
vatikanske ,,Osservatore Romano" pisale su u kolovozu 
1917. baš onako, kako je govorio Benedikt XV.: Neka 
imadu narodi, a ne vlade ili vladari, isključivo pravo 
stvarati sebi ustav ; narodi neka zaključuju o ratu i 0 
miru, te o pogodbama s drugim državama. 


Tako visoko, kao papa Benedikt XV., nije se za 
vrijeme svietovnoga ovoga rata podigao nijedan držav- 
nik. To je mogao postići samo on, koji je u pismu 30. 
listopada 1916. naglasio staru, ali sveudilj istinitu 
nauku, koje su se u svim vijekovima držali svi Pape: 
.,,»Mi ne gledamo ni lijevo ni desno, nego se držimo, što 
je pravo, kako smo se toga držali i dosele.'" Ove nauke 
ne će da se drže diplomate raznih država. Oni ne će 
Boga, jer ne će pravde, a jer gaze pravdu, nema i nema 
među narodima mira. 


Rad Benedikta XV. za djecu svih naroda. 


Ali najnježnije se dojmila i cijeli naobraženi švijet 
najviše zadivila ona ljubav, kojom se Benedikt XV. za- 
uzeo za ubogu djecu u cijeloj srednjoj Evropi, za sve 
uboge i sirote u državama, koje danas najviše stradaju. 
Djelo, što ga je Papa organizirao, da spasi milijune 
djece, koja su pogibala od gladi i druge nestašice, tako je 
sjajno djelo, te je ova organizacija djelotvorne ljubavi 
prema bližnjemu bez primjera u povijesti svijeta. Pa- 
pinski Rim, koji je već godine 107. poslije Krista sv. 
Ignacije iz Antiohije nazvao srcem i glavom sveze krš- 
ćanske ljubavi, pokazao je i u XX. vijeku, da ga vodi 
isti duh, duh Kristov, duh ljubavi i vjere. Na glas svoga 
oca sakupljali su i njemu slali vjerni sinovi svega svijeta 
novčanu pomoć, a Papa je od ovih milodara najviše 
darovao za djecu u Poljskoj, Austriji, Njemačkoj, Čeho- 
slovačkoj, Ugarskoj, a nije zaboravio ni na našu državu, 
na Bugarsku, Rumunjsku i na ruske bjegunce u Cari- 
gradu. Svi narodi puni su zahvalnosti prema Benediktu 


XV., jer su vidjeli, da ih on doista sve ljubi. Osobito je . 


mnogo pokojni Papa radio za Rusiju, koju podupire 
najizdašnije i sadašnji sv. Otac Pijo X[., makar mu 


vlastodršci ruski za tolika dobročinsiva uzvraćaju samo. 


crnu nezahvalnost. Da pomogne ruskomu narodu, Tus- 
komu seljaku, koji je umirao od gladi, Benedikt XV. je 
organizirao posebnu akciju. Savez naroda u Parizu i'u 

enevi takoder je konferirao, raspravljeo o siromašnom 
ruskom seljeku, ali on je osto samo. kod konferencija. 
Pomoć, koliko je mogeo, poslao je u milijunima jedino 
pogiavica Crkve katoličke, Benedikt XV., a ti milijuni 

“bili su dar vjernika katoličke Crkve. Povijest ne će zabo- 
raviti, da je ruski seljački narod, koji je grčkoistočne 
vjere, kad je u tisućama i tisućama od gladi umirao, 
podupirao poglavicu katoličke Crkve, i to baš onda, kad je 
zastupnik naše države, koji je bio također pravoslavne 
vjere, na konferenciji za gladne u Rusiji dao ovu izjavu : 
»»Bolje je, da umre 20 milijuna ljudi od gladi, nego da 
se pomogne sovjetskoj vladi... .'". Papa ima srca za na- 
rod, njega boli, kad strada narod, pa bio to i narod 
grčkoistočne vjere. : 


a 


Ugled Benedikta XV. > 


To je eto bio Benedikt XV.! Takvo je eto u Bene- 
diktu papinstvo pred nama : vječno mlado, vječno ra-. 
dino, puno velikih i plemenitih djela, premda ima za“ 
sobom više od 1900 godina.. Baš u česu, kad su .se 
najmoćnija carstva u Evropi strovalila u ništa, Benedikt 

V. je u najžešćem bojnom kreševu raćom svojim i 
ugledom svojim pokazeo, da je rimokatolička Črkva 
danas tako čvrsta i silna, da je danas tako puna života, 
kako je bila onda, kad su joj apostoli na prvom crkve- 


«nom saboru u Jerusolimu 50. godine poslije Krista 


stvarali prve zakone, , 
Dana 11. prosinca 1921. otkrili su u Carigradu pred 


- katoličkom katedralom krasan, sedam metara visok 


spomenik Benediktu XV. Kod otkrića su bili nazočni 
najviši civilni i crkveni dostojanstvenici. Spomenik ovaj 
podigli su isključivo nekatolici. To je u Carigrađu prvi. 
javni spomenik, jer Muhamedova vjera zabranjuje 
podizati spomenike, koji prikazuju ljuće. No za Bene- 
dikta XV. napraviše iznimku, a napraviše je zato, 
da mogu oni, nekatolici, pokazati njemu svoju zahval- 
nost, da veličinu njegovu izraze riječima, što'ih uklesaše 
u granilnu pioču pod mramornim kipom, koji nam pri- 
kazuje Benedikta XV. u papinskom crkvenom odijelu, 
gdje drži u ljevici otvoreno evanđelje, a desnicom bla- 
gosivlje svijet. Riječi uklesane u granitnu ploču su ove : 
Dobrotvoru naroda 
bez razlike narodnosti i vjere ree 
u zahvalnom priznanju "sa dot Ma 
Orient. 


m. a 


Tako, eto nekatolički, muslimanski Istok — to je 
Orient — sudi o Benediktu XV., o vrhovnoj glavi ka- 
loličke Crkve, o vrhovnoj glavi tvoje Crkve, tako sudi o 
tvome svetome Ocu cijeli svijet. Cijeli svijet gleđao je u 
Benediktu XV. idealno plemenitoga dobrotvora čovje- 
čanstva, gledao je nosioca uzvišene istine, da su svi 
narodi jedna samo obitelji, kojom kao duhovni otac 
imade da ravna namjesnik Kristov u Rimu. To je bio 
Benedikt XV., dika i ponos svakoga katolika. Zato i 
jest veliki ovaj Papa u crno doba svjetskoga trata u 
povijesti čovječanstva ubilježen zlatnim slovima, a spo- 
men na djelovanje njegovo ostat će neizbrisiv, dok buđe 
svijeta i vijeka. 


nae: Papa Pijo XI. 

“. Na Svijećnicu 1922. sastao se zbor kardinala svete 
Crkve, da izabere Benediktu XV. nasljednika. Oči svega 
svijeta bile su uprte u Rim, u Vatikan : tko će uzeti u 
ruke kormilo Kristove Crkve, kome će Bog povjerići, 
da upravlja njegovom Crkvom u najtežim možda vre- 
menima, što ih pozna povijest svijeta. Kad je uto u 
ponedjeljak 6. veljače 1922. s gornjega trijema crkve sv. 
Petra kardinal. Kajetan Bisleti proglasio, da je za vr- 
Hovnu glavu Crkve katoličke izabran kardinal nadbis- 
kup u Milanu Alile Ratti i da je uzeo sebi ime Pijo XI. 
nastalo je neopisivo oduševljenje onih više desetaka 
tisuća ljudi, što su napunili ogromni trg pred crkvom 
sv. Petra, a brzojavna žica je vijest ovu-odmah raznijela 
u najudaljenije krajeve širokoga svijeta. Još je veće, 
. urnebesno upravo oduševljenje nastalo u ovoj množini, 
kad se čas izatoga na istom trijemu pokazao sam novi 
Papa Pijo XI. i prvi papinski svoj blagoslov podijelio 
svemu svijetu: Urbi et Orbi. 

Baš to, što je Pijo XI. prvi svoj papinski blago- 
slov podijelio ovako svečano, sa vanjskoga balkona 
crkve sv. Petra, bilo je nešto novo, neočekivano, nešto, 
što je iznenadilo cijeli svijet. Zato i jest za događaj ovaj 
sav kulturni svijet saznao odmah, još istoga dane, A u 
čemu je tolika znamenitost ovoga događaja ? Zašto je 
svijet bio iznenađen. kad je čuo za prvi taj javni čin 
novoga Pape # Od 20. ruina_ 1870., kad je talijanska 
vojska provalila u papinski Rim i otela ga Papi, nije 


Sadašnji Papa Pijo XI. 

nijedan Papa dao blagoslova sa balkona, koji gleda na 
trg sv. Petra, a to zato, da prosvjeduje protiv zločinačke 
ove otimačine. To je razlog, zašto je prvi ovaj nastup 
Pija XI. imao tako izvanredno znamenovanje. Ali da 
ne bi tko krivo shvatio Pija X1., da se on možda odriče 
svoga prava, što ga kao glava Crkve katoličke imađe 
na svoj grad Rim, izdao je nalog, da se isti dan objavi, 
s kojega je razloga prvi papinski svoj blagoslov podijelio 
tako svečano i na način, koji već pedeset godina nije 
bio u običaju. Službene su novine doista donijele ovu 
vijest : ,,Njegova Svetost Papa Pijo XI. ne odričući se 
ni u čemu nepovredivih prava Crkve i Svete Stolice, što 
«ih je pod prisegom obecao čuvati i braniti, podijelio je 
prvi svoj blagoslov sa vanjskoga balkona, koji gleda na 


trg sv. Petra, s naročitom nakanom, da taj blagoslov: 


bude upravljen ne samo onima, koji su bili na trgu sv. 
Petra, ne samo Rimu, Italiji, nego svima na svijetu drža- 


vama i narodima, da svima ponese želju i navještaj općega . 


izmirenja, za kojim Svi tako vruće čeznu. 


Papa Pijo XI. dakle preuzima u svoje ruke nedo-. 


vršeno djelo Benedikta XV. Kad je Benec.kt XV. 


umirao i jedva vec mogao reći koju riječ, kazao je oko- 


lini.: ,, Umirem, a život svoj predajem Bogu kao žrtvu 
za mir svijeta." Bog je uslišio molbu svoga. namjesnika 
zasada barem utoliko, što mu je dao za nasljednika sve- 
ćenika njegovih misli, njegovih želja. Pijo XI. sasvim 
ide stopama Benediktovim. On želi mir u svijetu, on će 
raditi za izmirenje svijeta. Toj misli bio je posvećen prvi 
njegov nastup, prvi njegov blagoslov, prva njegova služ- 


bena riječ. U toj mirovnoj m?li je i najdublji razlog, , 


zašto je cijeli svijet s tolikim poštovanjem, s tolikim ve-. 


seljem primio Pija XI. kao glavu Crkve katoličke. Opet 
se nanovo budi u svijetu i sazrijeva misao, na koju se 


stalo zaboravljati, da je jedino papinstvo pozvano, da 
bude moralno središte, oko kojega se može okupiti ve-' 
lika ljudska obiteli, u kojoj će sve slobodne države _mi-. 


roljubivo raditi za dobrobit svojih naroda, u kojoj će se 


svi narodi i štovati i međusobno ljubiti. Papinstvo je 


jedina međunarodna opće priznata ,,moralna  vele- 
vlast"', kako se nedavno o: njemu izrazio predsjednik 
irancuske republike Millerand. A kad je nosilac papin- 


ske vlasti čovjek. uma i srca, kaki je baš.Pio. X1., čovje-. 


čanstvo se pouzdano nada, da će Pijo XI. doživjeti, 
što mu je kardinal Vanutelli zaželio, kad mu je na glavu 


Bo 


postavio papinsku krunu : ,,Neka dade Bog, da nasljed- 
nik velikodušja Pija IX., mudrosti Leona XIII., postoja- 
nosti Pija X., a Benedikta XV. ljubavi, neka Pijo je- 
danaesti, dođe do obnove pravoga mira, za koji je toliko i 
s tolikom ljubavlju radio Benedikt." 


Ovo je pouzdanje poraslo nakon prvoga pisma, što 
a je Pijo XI. kao vrhovna glava Crkve katoličke pred 
ožić 1922. upravio svim biskupima i vjernicima svega 
katoličkoga svijeta. U tom pismu potvrđuje Papa najprije: 
gorku istinu, da ni pojedincima, ni društvu ljudskomu 
niti narodima iza ratne nesreće zadnjih godina još nije 
osvanuo pravi mir, da svi za mirom još čeznu, da ga svi 
još traže, a onda ispituje ovo zlo, te napokon predlaže, 
gdje bi se ovome zlu mogao naći siguran lijek. Zašto 
nema još pravoga mira, sv. Otac Pijo XI. ističe onu borbu, 
»Koja je kao smrtonosni čir — to su riječi samoga sv. 
Oca — već zastarjela u tijelu naroda, međusobnu borbu 
društvenih razreda, koja ranjava rad, obrt i trgovinu i 
sve čimbenike zasebnoga i javnoga blagostanja. A ovo 
zlo čine još opasnijim sve to veća s jedne strane lakomost 
za vanjskim dobrima, a s druge strane tvrdoća i nepodat- 
nost, te pohlepa za bogatstvom i vlašću. ...".,,A veoma 
je žalosno, tuži se dalje gorko sv. Otac, što je ova pokva- 
renost duboko prodrla sve do korjena ljudskoga druš- 
tva, to jest do obiteljskoga života.... Tako se već ne 
drži do ugleda “očeva niti do rodbinskoga veza, kako bi 
trebalo da buđe. Gospodari i služinčad vladaju se jedni 
prema drugima kao neprijatelji, često se nogama gazi 
i sama ženidbena vjernost, a zanemaruju se svete duž- 
nosti ženidbenih drugova prema Bogu i ljudskomu druš- 
tvu." 

Razmatrajući, otkale sve to dolazi, gdje je naj- 
dublji uzrok svemu ovome zlu, vrhovni pastir katoličke 
Crkve odvažno i odrešito govori cijelomu svijetu, svim 
narodima i njihovim vladama, gdje im je tražiti lijeka, 
gdje će naći pravi 1 trajni mir. Takav će mir 3vijetu 
donijeti samo mir Kristov, mir, koji Krist svijetu daje 
mir, koji potječe od ljubavi. Stoga valja da se svijet 
vrati Kristu, da prigrli njegov jaram. Svi ljudi valja 
da se u javnom i u zasebnom životu vjerno drže Kris- 
tove nauke, njegovih zapovijedi i primjera. Svijetom 
treba da zavlada kraljevstvo Kristovo. Isus Krist ima da 
zavlađa u dušama i u srcima pojedinaca, on treba da 

zavlada u obitelji, a i u javnom životu. Tako će mir 
Kristov u kraljevstvu Kristovu donijeti svijetu toli že- 
ljeni s čeznućem iščekivani vanjski mir. , 


Kad je ovo papino pismo ugledalo svjetlo, svijet 

je bio zadivljen, kako jasno, kako bistro, ali i kako ne- 
oustrašivo govori poglavica katoličke Crkve, što svijetu 

đanas najviše treba. Svi, sav izobraženi svijet, katolici i 
nekatolici, osjećali su pod dojmom Papinih riječi ono, 
što je nekoć osjećao narod, kad je slušao Krista Gospo- 
dina : ,,Divljaše se narod nauku njegovu, jer ih učaše kao 
onaj, koji ima vlast, a ne kao književnici njihovi i fari- 
zeli. ? 

Sv. Otac nema vojske, nema topova ni bajuneta, 
ali ima vlast, imade moralnu vlast, kojoj se i nehotice 
pokorava svatko, tko nije rob strasti, koji događaje, što 
se oko njega zbivaju, promatra mirno i ne zatvara 
oči pred istinom. 


Otkale Papi toliki ugled u svijetu? | 


A otkale sv. Ocu moralna ova vlast, otkale njemu 
toliki ugled u. svijetu ? 


Sv. Otac Papa, rimski biskup, nasljednik je onoga, 
kome je Krist Gospodin rekao : ,,Ti si Petar, i na toj 
ću stijeni sazidati Crkvu svoju, i vrata paklena ne će je 
nadvladati." Sv. Otac Papa nasljednik je sv. Petra i 
nosilac sve one vlasti, što ju je Krist predao Petru, kad 
mu je rekao: ,,Pasi jaganjce moje, pasi ovce moje". 
Sv. Otac Papa namjesnik je Isusa Krista, on je čuvar 
i tumač nauke, što ju je Krist povjerio svojoj Crkvi, on 
je nepogrješivi učitelj istine, koju je Bog objavio svijetu. 
Zato kad govori Papa, svijet znade, da govori Namjesnik 
Kristov, pak ako se i ne radi o dogmi, a ono je svijet 
uvjeren, da je Papa stijena, da je Papa onaj čvrsti temelji, 
.na kojem je sazidana Kristova Crkva, i o koji uzalud 
udaraju sile paklene. ,,I vrata paklena ne će je nadvla- 
dati." Laž i himba naudit će gdjekojoj malovjernoj 
duši, otkinut će i gdjekoju granu, ali samo deblo, sama 
Kristova Crkva, stup i temelj istine, ostaje čvrsta, ostaje 
postojana. 

Koliko se napreže pakao, da uzdrma ovu stijenu, 
na kojoj stoji katolička Crkva, ali dok se ruše i najmoć- 
nija prijestolja, dok se raspadaju i same države, kraljev- 
ska prijestolja, apostolska Stolica sv. Petra stoji čvrsta i 
nepomična, Crkva katolička postaje sve uglednija. 
Baš zato, što rimski biskup, sv. Otac Papa, kao Na- 
mjesnik samoga Isusa Krista nepogrješivo čuva i tumači 
nauku, što ju je naučao Isus Krist, što su je naučali 
Apostoli, baš zato je u Crkvi katoličkoj, i jedino u Crkvi 
katoličkoj, ostala Kristova nauka čista: Crkva kato- 
lička nauča ono isto, što je naučao Isus Krist, što su učili 
apostoli. Otale ono divno jedinstvo u nauci katoličke 
Crkve. Idi u Ameriku — u crkvi će te katolički svećenik 
naučati isto, što te uči tvoj svećenik ovdje u Hrvatskoj. 
Idi u Australiju, u Afriku, u Aziju, kamo hoćeš, svuda ćeš 
u katoličkim crkvama čuti istu katoličku nauku, Toga 
jedinstva nema ni u kojoj kršćanskoj crkvi, koja se ot- 
cijepila od rimokatoličke Crkve. Kako su sve te crkve 
podijeljene međusobno, podijeljene su i u nauci : u vrlo 
važnim pitanjima vjere one se često razilaze. 


No baš zato, što Crkva katolička uči istu onu nauku, 
što ju je naučao Isus Krist, tko se drži nauke Crkve 
katoličke, tko živi, tko radi, kako ga uči Crkva kato- 
lička, taj Isusa Krista doista ljubi, a kako je rekao Isus 
Krist : ,,Ako tko ljubi mene, riječ će moju držati, i 
Otac moj ljubit će njega, i k njemu ćemo doći, i kod 
njega ćemo se nastaniti'' — čovjek, koji živi prema 
nauci Crkve katoličke, u pravom je znamenovanju riječi 
nara Božji, jer je u njemu Bog : takav je čovjek zaista 
svet. 


A eto takvih ljudi imade u Crkvi katoličkoj mnogo, 
Što više. U Crkvi katoličkoj i danas imade ljudi, koji 
su se u ljubavi svojoj prema Bogu uspeli do velikoga 
stepena, do najvećega savršenstva. 1 danas imade u 
Crkvi katoličkoj svetaca, imade velikih svetaca, imade 
muževa i žena, koji živu prema njezinoj nauci, pa su se 


uspeli do najvišega stupnja. 


Sve to, unutarnja ta svetost katoličke Crkve, diže 
joj ugled u cijelom svijetu, a diže ugled i Onomu, koji 
je vrhovna glava ove Crkve, sv. Ocu Papi. 

No hajde, da te baš o tome uvjerim ! 

Veliki sveci iz naših dana. 
Dopusti, prijatelju, da ovdje spomenem samo dvije 
osobe, koje su živjele za naših dana, a eto već su uzdig- 


nute na čast oltara, već ih sveta Crkva štuje i moli im 
se kao svecima Božjim. : 


Sveti Gabrijel od žalosne Majke Božje. . 


Dne 31. svibnja 1908. proglasio je blagopokojni Pijo 
X. blaženim, a na Spasovo 1920. Benedikt XV. svetim 
mladića jednoga, koga je Leon XIII. rado nazivao sve- 
tim Alojzijem naših dana. Taj mladić bio je Franjo 
Possenti, koji se rodio 1. ožujka 1838. u gradu Assisi 
u Italiji, a umro je kao redovnik reda Pasijonista — u 
mlađahnoj dobi od Som — 27. veljače 1862. Redov- 


ničko ime bilo mu je Gabrijel od žalosne Majke Božje, 


pa se pod imenom Gabrijel danas u Crkvi i spominje. 


Otac mu je bio visoki državni činovnik, a imao je 
trinaestero djece. Mati mu je umrla, kad mu je bilo pet 
godina, i tako je sav uzgoj djece pao na oca. Mali Franjo 
bio je vrlo živahno dijete, a ostao je živahan i veseo i 
kasnije kao mladić. Uz to je bio vrlo darovit. U školi je 
učio dobro i temeljito i uvijek bio među prvim đacima, 


Sa svakim, s kojim je općio, bio je fin, učtiv. Kako je bio. 


vesele ćudi, svatko ga brzo zavolio. Poradi svega toga 
stala se u Franje javljati i taština. On se nije tome baš 
opirao, da se ljudima dopadne. Cipele, odijelo, ovratnik 
— sve je to moralo biti prema najnovijoj modi, a pazio 
je Franjo čak i na to, kako češlja kosu. Rado je zalazio 
u društva, gdje se duhovito zabavljao, s nasladom je 
čitao romane — ali nipošto pokvarene — veoma volio 
lov i kazalište. No u kazalište nikada nije išao sam, 
već uvijek s ocem. 


Plemeniti otac Franjin' dobro je vidio sva ta na- 
gnuća u svoga sina, ali kako je bio vrlo razborit, a i 
bogobojazan, nije doduše svome sinu tih zabava napro- 
sto zabranjivao, ali je budno pazio, da mu dječak 
ni u čemu ne ide predaleko. I doista. Makar je Franjo 


sve to volio, makar je u tome popuštao i nekoj taštini, | 

makar je tražio zabave, jer je to odgovaralo veseloj 
njegovoj naravi, on nije nikada počinio ništa, čime bi 
i malo teže okaljao .čistoću srca i duše. Franjo je kao 
mladić ostao uvijek čista, nedužna srca. Zlih se drugova 
čuvao kao najljućih zmija otrovnica, a usudio li se tko 


>, 4 nazočnosti njegovoj reći ma samo što nepristojno, 
Franjo bi ga smjesta oštro prekorio. 


Bit će dobro, da ukratko samo čujemo, kako: je 
otac Franjin uzgajao svoju djecu. 
Otac Franjin bio je čovjek pun žive vjere. Svaki 
dan je ujutro sproveo jedan sat u molitvi, a onda je 
pošao u crkvu k sv. Misi i onamo poveo i svu djecu 


“svoju. Uveče, prije nego će poči na počinak, pozvao 


bi djecu jednoga po odane preda se _i svakoga pitao, 
gdje je preko dana bio, s kime se družio i što je radio. 
za toga bi s njima izmolio večernju molitvu, rekao 
im koju riječ, da ih pouči ili opomene, a onda su djeca 
otišla na počinak. 

Koje čudo, da su djeca takova oca morala biti 
dobra, da je takav otac uzgojio i sveca! 


Zanimivo je čuti, kako je Franjo stupio u redov- 
nike. Evo kako se to zbilo. Franjo oboli, teško oboli, 
i bojao se, da će umirijeti.. Svesrdno se molio Bogu za 
zdravlje i obećao, da će se njemu posvetiti u kojem 
redu, dade li mu zdravlja. Bog je molitvu njegovu: 
uslišao, ali mladić se slabo brinuo, da obećanje svoje 
ispuni. | o A 

Oboli Franjo i drugi put, a i sada teško. Žestoka 
bol u vratu zadala mu gotovo smrt. Opet se Franjo 
molio. Sada se utekao u zaštitu Andrije Bobole D, I., 
koji je kao mučenik baš onih dana bio proglašen bla- 
ženim, i obnovio.svoje obećanje, da će stupiti u red. 
I opet je ozdravio, a obećanje svoje saopći sada svome. 
ispovjedniku, ali ga ipak izvršio nije, već ga je stao odga- 
đati, a međuto se dao na pređašnji život i zabave. No 
kod svega se toga nije više osjećao onako voljko, bio je. 
uvijek nekako nemiran, nezadovoljan, Uto je u lovu 
bio teško ranjen, a malo dana za tim umrla mu sestra, 
koju je osobito ljubio. U svemu je tomu vidio prst 
Božji, i odluči, da više ne će oklijevati, pa saopći ocu, 
što je naumio. Otac poznavajući svoga Franju, ćud 
njegovu i njegove sklonosti, držao je, da Franjo nije za 

redovnički život, pa da ga od te namisli odvraći, još 
ći 


No sada se za Franju zauzela sama blažena Gospa. 


Na osminu Velike Gospe nose u Spoletu u svečanoj 
procesiji iz katedralne crkve staru Marijinu sic. Kad 
su ovajput sliku nosili pokraj Franje, pričinilo mu se, 
kao da ga je Marija oštro pogledala, a unutarnji ninu neki 
glas jasno govorio: ,,Ti znadeš, da nijesi stvoren za 
svijet. Zašto onda ostaješ dulje u njemu? Stupi brzo u 
koji red," 


Franjo je bio pobijeđen. Morao se zakloniti u kut 
Crkve, da prikrije svoje uzbuđenje i suze, Prvome je 
tu svoju tajnu saopćio ispovjedniku svome O. Karlu 
Bompianiu D. I. Ovaj ga potkrijepi u njegovu nauinu, 
da ga Bog doista zove u red, i savjetova mu, neka ide 
u Pasioniste. 


O svemu tome, što se u njegovoj nutrinji zbivalo, > 


“nije Franjo prijateljima svojim rekao ništa: 
Napokon stupi 10. rujna 1856. u novicijat Pasio- 
nista u Moravalliu kod Mačerate. Dogodilo iu se, 
što i sv. Alojziju: čim je prekoračio preko praga samo- 
stana, napuni mu se srce neizrecivom radosti. Sed je 
znao, da je ušao u mjesto, gdje će duša njegova naći 
potpuni pokoj i mir. Na svetkovinu sedam žalosti Ma- 
rijinih, na treću nedjelju rujna, obuče redovničko ocijelo i 
dobi ime Gabrijel od žalosne Majke Božje, el a 
Virgine Dolorosa. Samo je još pisao prijate!j da 
se s njima oprosti i da ih moli za oproštenje, što nije 
dao bolji primjer, a time je Gabrijel posve preicnuo sa 
svijetom. Sada mu je bilo raditi samo oko toga, da 
dođe do što većega savršenstva i svetosti, pa je sve, 
što je bilo u svijetu, za nj izgubilo svaku vrijec 
svaki čar ; a pogotovu kad ga je dobri Bog za ovu 
njegovu obdario utjehom, postale su mu sve sadosti 
svijeta upravo odvratnima. Sve se čudilo ovoiniiu pre- 
ziru svijeta, što se opažao u mladoga novaka. 5voimu 
ocu, koji se u jednome listu pobojao, hoće ii njegov 
Franjo ustrajati u svojoj odluci, otpisao je Gabrijel : 
»Nemoguće je ostaviti tako ljubežijiva Gospodina, 

Ho veorali bismo se, ako bismo držali, da se veseli 
i života mladić odjednom sada u samostanu 
o u kakva turobnoga i žalostiva mladića. 
ic bre još veseliji, jer je našao sve, za čim mu je: 
io srče čeznulo. Čar, kojim je čisto Gabrijelovo 
) odsijevalo u svom saobraćaju s drugovima 
.$ kojim bi dolazio u dodir, na sve je djelo- 
nom nekom milinom, Stranci, koji su obi- 
semostanu vršiti duhovne vježbe, ne bi htjeli 
< ne bi razgovarali s umiljatim fra Gabrijelom. 
wdi stupali su u stalež redovnički, a rekoše, 
ue zato, što su vidjeli mladoga redovnika, kojemu 
sialo nebesko veselje. 

se gvršila godina novaštva,: s velikom je ra- 


đošću u srecu mladi Gabrijel položio redovničke zavjete. 

l fiju i teologiju je učio u Pievetorini u lsoli 
kod Fenne. Žar njegov i gorljivost u službi Boga nije 
jenjevco, već jačao od dana u dan: No i Gabrijel je mo- 
rao, proći školu kušnje. Dosta dugo su ga mučile teške 
naposti protiv vjere i pouzdanja u Boga, a u molitvama 
Ka zila bezutješna suhoparnost i dosada. No 


stao čvrst i postojan, a u toj buri napasti krepost 
a uhvatila još jači korjen. Ali Gospodin 
dugo stavljao na kušnju vjernoga slugu svoga. 
gu je opet nebeskom utjehom u obilnoj mjeri. 
i da duhovni vođ Gabrije- 


često sam ga morao opominjati, da bude umje- 
. Zadnje vrijeme njegova života morao sam mu 
aš ozobraniti, da razmatra, jer se znao tako udubiti 
u vjećna istine, te bi to zaista moglo biti na štetu njegovu 
travlju." Ljubav k propetomu Spasitelju, k Srcu 
susovu i k Mariji, to bijahu glavne Gabrijelove kreposti. 

Tako je mladi ovaj redovnik od dana u dan ra- 
slao u krepostima i svetosti, te je došao i do najvi- 
šega slepena svetosti, koju je zasvjedočio i on sam, 


mel 

“a zasvjedočio je i Bog silnim čudesima, što su se zbi- 


ii Dite 

vala na njegova groba odmah, čim je — 27. veljače 
1862. — umro. Na njegovu grobu, na zagovor Gabri- 
jelov našli su lijeka slijepi i gluhi, kljasti i hromi, a 
svi na izvanredan upravo način. U dekretu, kojim 
se mladić ovaj proglašuje olaženim, veli Papa _.Pijo 
X.: ,,Čudesa, koja su uveličala postanak mlade-Crkve, 
vidio je svijet, kako se ponavljaju na njegovu grobu." 

Kako rekosmo, na Spasovo 1920. proglasio: je 
Benedikt XV. toga mladića svetim. Bilo je to 
isti onaj dan, kad je svetom proglašena i blažena Mar- 
gareta Marija: Alacoque. Kod velebne svečanosti u 


0cCrkvi sv. Petra u Rimu prigodom ovoga proglašenja 
promatrao je u crkvi sakupljeni svijet s posebnom 


nekom pažnjom starca jednoga, sijede kao snijeg" kose 
i brade, koji je sjedio na posebnom odličnom mjestu. 
Bio jeto rođeni brat Gabrijelov. Tko će shvatiti 
čuvstva, što su se rađala u srcu ovoga strca, kad: je 
eto. sklapao ruke, da se moli svecu — mlađemu švome 
bratu! > ' : še gne 

. Ne zaboravite: Franjo Possenti; Gabrijel:od 
žalosne Majke Božje, živio je za naših dana, živio je kre- 
posno i sveto, živio je savršenim životom, te je progla- 


šen i svetim. 


Blažena Terezija od Djeteta Isusa. 


.. Ljetos pak, godine naime 1923., četvrte nedjelje 
poslije Uskrsa, 29. travnja, bio je katolički svijet 
svjedokom drugoga sjajnoga, ali u sebi nježnoga pri- 
zora, gdje Namjesnik Isusa. Krista, Papa Pijo XI, 
diže na čast oltara i proglašuje blaženom skromnu 
jednu redovnicu, vršnjakinju gotovo svih nas, mladu 
sestru Tereziju od Djeteta Isusa. ara 
Sestra Terezija rodila se u Alensonu u Fran- 
cuskoj 2. siječnja 1873., a umrla je kao karmelićanka 
u samostanu u Lisicuxu 30. rujna 1897. Navršila_ je 
dakle tek 24. godinu, kad se preselila u vječnost. Nje- 
z'n život bio je kratak,ali i vrlo jednostavan i skro- 
man, no zato pun najljepših, najdivnijih kršćanskih 
kreposti. Roditelji Terezijini bili su imućni ljudi. 
Majka joj je vrlo rano umrla. Od devetero djece- če- 


BI. Terezija kao djevojčica sa svojom 


majkom. 

tvero je umrlo u najnježnijoj dobi djetinstva, a pet 
kćeri, što je ostalo na životu, svih pet je stupilo u samo- 
stan, pa četiri Terezijine sestre i danas još kao redov- 
niče živu. Najstarija sestra joj je pače glavarica baš 
u onom samostanu, gdje joj je najmlađa sestra, sada 
blažena Terezija, završila svoj sveti život. 

Baš iz toga možeš. prijatelju moj, vidjeti, kakav 
je bio Terezijin otac — a zvao se Ljudevit Martin. 
dok joj se majka zvala Zelia Guerin — kako je to morao 
biti divan otac, kako je kćeri svoje uzgajao zaista u 
strahu Božjem, kako je divno usađivao u mlađahna 
srca njihova ljubav prema Bogu, kad su se sve posve- 
tile Bogu u samostanskom životu, a i u njega samoga ko- 
lika je morala biti vjera, kad je velikodušno svih svojih 
pet kćeri žrtvovao Bogu. I jest Ljudevit Martin bio 
i katolik i otac, kakvih nema mnogo. Veliki Benedikt 
XV. kazao je za nj u govoru, što ga je izrekao, kad je 
potpisao dekret, kojim se sestra Terezija od Djeteta 
Isusa proglašuje blaženom, da je Ljudevit Martin 
pravi uzor kršćanskoga oca. 


A u čemu je veličina sestre Terezije? Cime se ona 
tako visoko. uzdigla, te je već dvadeset i pet godina 
nakon svoje smrti proglašena blaženom? Terezija je 
vjerovala. Njezina vjera bila je doista živa 
vjera, a jer je živo vjerovala, ona je Isusa Krista 
i ljubila, a u ovoj ljubavi ona se sasvim predala 
Isusu Kristu u ruke. Ona jeu svemu imala ne: 
ograničeno pouzdanje u Isusa Krista. 
Kako pak Isus ovakvo pouzdanje uvijek nagrađuje, 
sestra Terezija sama veli, da ga nikada nije ma bilo za 
što molila, a da ne bi tičittio; za što ga je molila. Sasvim 
iskreno priznaje : ,,Ah, kako me srećnom čini moj Go- 
spodin, kako je slatko njemu služiti. Kažem i opet: 
on mi je uvijek dao, što sam željela, ili bolje, on je 
učinio, da sam ono željela, što je on od mene tražio." 
Saobraćaj s Isusom bio je tako tamilijaran, tako po- 
vjerljiv i nježan, kako je to samo moguće među naj- 
boljim prijateljima, samo među sestrama, koje se ljube. 
Zato se Terezija nije žacala život svoj ovdje na zemlji 
isporediti sa životom u nebu; ,,Ja se ne mogu pravo 
snaći u tom, što ću imati više u nebu, nego li imađem 
sada na zemlji. Jest, gledat ću doduše Boga, ali združena 


sam s njime već i ovdje na zemlji." Mnogo je radila, 

mnogo se molila, da ljudi što više ljube Boga. ,,1Isus - 


Krist čezne za tim, da ga ljudi ljube", više puta je go- 
vorila, a to je i napisala. ,Kad umrem, rekla 


je kratko prije smrti svoje, učinit ću, da bude: 
padala kiša od ruža." I zaista odmah poslije. 
smrti svoje činila je sestra Terezija silna čudesa, Za: 
vrijeme rata utjecali su se zagovoru njezinu osobito: 
njemački i francuski vojnici, i nijedan nije ostao neu-. 


uslišan. ,Blaženstvo moje u nebu bit 


će u tom, da činim dobro ljudima na: 
zemlji." Što je rekla i obećala, dok je još među 


nama živjela, to sada ona doista i čini. Cijele knjige su 


već ispisane čudesima, što ih je učinila sestra Terezija.. 
Rado bih pobliže prikazao život ove blaženice, 


a osobito bih želio, da u životu njezinu vidimo pouzdanje 
njezino u Isusa Krista, ali bih predaleko pošao, da to 


učinim. No nije to ni od potrebe. Dosta je, da te sjetim, 


čitatelju moj, da je sestra Terezija živjela s nama, 
u naše doba, za naših dana, da je ona naša vršnjakinja. 
Ona je pripadala istoj Crkvi, kojoj pripadaši ti, ona je 
bila katolikinja, kako si katolik i ti. ' ' 

' ; * 

šk * 

Samo sam spomenuo dvije osobe, koje su živjele 

za naših dana, u vrijeme, kad živimo i mi, a Crkva ih 


uzdigla na čast oltara. Već bi to bilo dovoljno, da obori 


tvrdnju onih, koji kažu, da je katolička Crkva obilovala 


svetim ljudima u prvim počecima svoga života, u sta- 


rom i u srednjem vijeku, ali gdje su joj danas takvi 
sveci? Polako, prijatelju! I danas nauča Crkva, ka- 
tolička istu nauku, što ju je naučala u starini, a nauka 
ova je sveta. I danas pruža Crkva vjernicima svojim 
išta ona sredstva, da mogu postati svetima, di- 
jeli napose iste sakramente, što ih je dijelila i 


 unajstarije doba svog života, asredstvasuovas veta, 
.sakramenti su sveti. A budući da Crkva i danas 


nauča nauku svetu, tko se.nauke te drži, mora i danas 
biti svet. Budući da i danas Crkva dijeli sredstva milosti, 
budući da i danas Crkva dijeli Sakramenre, preko kojih 
Krist Gospodin daje milosti, tko se ovim sredstvima 
služi, tko ove sakramente dostojno prima, mora biti 
i danas svet. I zaista. 1 danasimadeu Crkvi 
katoličkoj svetaca, kako ih je bilo u 

sva vremena, kako ih je bilo u stara 
vremena. \ 

Tko je god u milosti posvećujućoj, dijete je Božje, 
prijatelj je Božji, pak ako u milosti posvećujućoj umre, 


sigurno dolazi u nebo. Hvala Bogu, takvih ugodnika 


Božjih imade i u hrvatskom našem katoličkom narodu, 
Imade. muževa i žena, imade i djevojaka i mladića, 
koji se ne dadu nikakivm govorima, nikakvim pisanjem 
protiv katoličke Crkve, protiv sv. Oca Pape, protiv 


“svećenstva odvratiti od svoje vjere. Oni ostaju vjerni 


svojoj svetoj Crkvi, oni vjeruju, oni prema 
vjeri svojoj žive, oni rađe, kako Bog hoće, 
kako ih vjera njihova uči, oni u toj vjeri i umiru. Svi 
ovi dolaze sigurno u nebo, to su sigurno sveci. No o 


tim svecima mi ne govorimo. Mi kažemo, da i danas 


imade katolička Crkva vanrednih svetaca, 
koji su se posebnim, izvanrednim na- 


.činom odlikovali krepošnim životom, 


posebnom svetošću života. 


“Crkva katolička — i danas plodna majka 


najvećih svetaca. 


Jest, i _u stoljeću, koje je puno paklene upravo 


mržnje na Rim, na Petrovu Stolicu, koje protiv Crkve 
iizrabljuje državnu: vlast, koje. upotrebljava sve tečevine 
zrianosti i umjetnosti, svu današnju kulturu, da uništi 
katoličku Crkvu ; u stoljeću, u kojem je među ljudima 


zavladala strahovita pokvarenost, najgadnije nećudo- 
ređe, bezvjerstvo kao možda nikada prije, i u ovom, 
u našem stoljeću imade u katoličkoj Crkvi najvećih 


«svetaca, imade ih toliko, te: Crkva ne zaostaje danas 


ni za kojim stoljećem prošlih vijekova. I u današnjem 
našem vijeku imade mučenika, koji su s istim odušev- 
ljenjem, s istim zanosom išli u smrt, kao mučenici za 
cara Nerona. I danas ima svećenika i redovnika, koji 


s apostolskim žarom rade za spasenje duša. I danas 


imade muževa i žena molitve, kako ih je bilo u prošlim 
vijekovima. I danas ih imade, koji u ljubavi prema 


bližnjemu ne znadu mjere, koji i umiru kao žrtve ljubavi 
prema bližnjemu. I danas imade muževa čvrste, žive 

vjere, mladića i djevojaka anđeoske čistoće. Sve kre-- 
posti, sve vrline apostolskih vremena i danas cvatu 
među vjernicima Crkve katoličke. 

Poznato je, s kolikom strogošću, s kolikom rigo-- 
roznošću i točnošću Crkva ispituje rad i život onoga 
ugodnika Božjega, koga hoće da proglasi blaženim, 
a onda opet, da ga proglasi svetim. Dok nije i u naj-- 
sitnije tančine dokazano, da taj čovjek nije živio samo: 
običnim kršćanskim životom, već da se odlikovao he- 
roičnim krepostima, kršćanskim vrlinama u najvećim: 
stupnju, Crkva ne poduzima ni jednoga koraka, da 

a proglasi blaženim. Tek onda, kad se dokazalo, i 
o kad se temeljito dokazalo, da kreposti u životu toga 
čovjeka daleko nadvisuju kreposti običnoga, dobroga 
inače katolika, onda se ispituje, da li je taj čovjek činio 
čudesa i da li se sada poslije njegove smrti na zagovor: 
njegov zbivaju čudesa. Kad se pak ispituju sama ču-- 
desa, upotrijebe se sve znanosti, da se sa svom 
sigurnošću dokaže, da se nije štogod, što su ljudi 
u prvi .mah smatrali čudom, dogodilo možda, ili moglo: 
dogoditi na prirodan način. Onda tekar, kad je sasvim 
sigurno dokazano — a sudjeluju kod toga prvi učenjaci 
u medicini, fizici, kemiji i t. d. — kad je sasvim sigurno 
dokazano, da se nešto zbilo na sasvim natprirodni način, 
tek onda se to prihvaća kao čudo. Ugodnik pak Božji 
mora da je učinio barem dva sasvim sigurno dokazana 
čuda, da bude proglašen blaženim. : 

A eto, prijatelju moj, sada se u Rimu vode proces! 
za preko 170 osoba, koje su umrle u devetnaestom vi- 
jeku, — dakle u vijeku, u kome smo mi. rođeni, iu 
kome smo i mi živjeli — pače i za neke, koje su umrle 
iza 1900. godine, da budu proglašene blaženima, odnosno 
svetima. Od toga je 106 muževa, mladića i dječaka, 
a 64 su ženske osobe. Od onih, što su umrli u devet-- 
naestom vijeku, dakle između 1800. i 1900. godine, dvojica 
su već proglašena svecima, a četrnaest blaženima. M u- 
čenika pak imade u devetnaestom vijeku na tisuće, 
a do 130 njih već je proglašeno blaženima. Zadnji, 
koji su prije godinu, dvije li dana proglašeni blaženima, 
oni su mučenici, što su trpjeli za Kristovu vjeru u 
Ugandi i umrli mučeničkom smrću prije trideset i šest 
godina. Među njima bilo je i dječaka od 7 do 15 godina.. 

>“ Sada, kad si sve ovo pročitao, stani i razmisli, 


što jei danas Crkva katolička! Kad 
još jednom prođeš u. mislima i promotriš, što sam ti 
ovdje napisao, pitaj se : što je Petrova Stolica u Rimu 
prema najsilnijim carskim i kraljevskim prijestoljima 


svjetovnih država?  Prijestolja se  srušisše, oni, koji 


su jučer carevali i kraljevali, danas ih nema ili se te 

spominju, a Petrova Stoiica stoji čvrsta i nepredobitna. 
Nasljednik sv. Petra, Namjesnik Isusa Krista, rimski 
Papa, glava Crkve katoličke, vlada i danas. Crkva 
katolička i danas je jaka, a jaka je, jer je djelo Božje : 
Ti si Petar, ina toj stijeni sazidat 
ću Crkvu svoju i vrata paklena ne 
će je nadvlad ati.“.Ona je i danas živa, i danas 
u njoj živi duh Isusa Krista, a to je duh svetosti, duh 
čistoće, poniznosti... duh Božji. Taj duh oživljava i 
tebe. Ti si Kristov, pa ako živiš, kako te uči Kristova 
Crkva, a to je samo katolička Crkva, to je tvoja 
Crkva, živiš duhom Kristovim, dijete si Božje, pa ako 
umreš kao dijete Božje, bit ćeš svu vječnost blažen 
u zajednici s Bogom, ocem svojim. 


Eto, razmisli: nemaš li razloga, da se ponosiš, 


.što si katolik! Jest, budi ponosan, što si ka“ 


tolik,ali budi doista ka tolik, budi vjeran svojoj 
katoličkoj Crkvi, budi vjeran Sv. Apostolskoj Stolici, 


sv..Oca Papu ljubi kao oca svoga ! 

i Budi ponosan, što sl katolik 
\Veliki ugled rimskog Pape u svijetu 
dava XV, 
enedikt XV. radi za mir u svijetu 
(> Slika Pape Benedikta XV. 
pPonadini XV. radi za ratne zarobljenike 
Benedikt XV. ne prestaje raditi za mir a: 
| ad Benedikta XV. za djecu svih naroda 
Ugled Benedikta XV. ' 
\|Papa Pijo XI. . . . 4.4.4 
| Slika sadašnjeg Pape Pija XI. 
Dtkale Papi toliki ugled u svijetu ? 
IVeliki sveci naših dana. . .. : 
ira Gabriel od žalosne Majke Božje 
Blažena Terezija od Djeteta Isusa 
Slika bl. Terezije s njenom majkom 
| Slika bl. Terezije s njenim ocem 

